Държавен вестник, бр. 69, 2008 г., стр. 17

Б Р О Й  69
Д Ъ Р Ж А В Е Н   В Е С Т Н И К
С Т Р .  17
3. управлява човешките ресурси;
4. осъществява оперативното взаимодейст-
вие на дирекцията с други държавни органи;
5. осъществява сътрудничество със съответ-
ните служби на други държави, международни
органи и организации;
6. издава наказателни постановления и при-
лага принудителни административни мерки по
ред, определен със закон.
(2) В изпълнение на правомощията си ди-
ректорът издава заповеди.”
§ 39. Наименованието на част втора се изме-
ня така: “Дейности на структурите и правомо-
щия на органите на МВР”.
§ 40. Наименованието на глава седма се из-
меня така: “Дейности на главните, областните
и специализираните административни дирек-
ции на МВР и правомощия на органите им”.
§ 41. Член 51 се изменя така:
“Чл. 51. (1) За изпълнение на основните за-
дачи по чл. 6 структурите на МВР извършват
дейности по:
1. защита на правата и свободите на граж-
даните, националната сигурност и обществе-
ния ред;
2. изграждане и поддържане на информаци-
онни фондове, в които се събира, обработва,
съхранява, анализира и използва информация,
придобита при или по повод изпълнение на
дейностите;
3. обезпечаване на разследване на престъп-
ления;
4. предоставяне на информация на държав-
ни органи, организации, юридически лица и
граждани, които имат законен интерес и осно-
вание да я получат;
5. осъществяване на сътрудничество и съ-
действие на органите на държавната власт и на
местното самоуправление и на неправителст-
вените организации;
6. привличане на граждани и неправителст-
вени организации, които на доброволни начала
подпомагат изпълнението на дейностите на
МВР;
7. сътрудничество със съответни структури
в други държави и международни организации;
8. участие в мисии извън територията на
страната;
9. изследване и анализ на състоянието, струк-
турата и динамиката на престъпността и други-
те правонарушения, на причините и условията,
които ги обуславят, и информиране на държав-
ните органи, юридическите лица и гражданите
за отстраняването им.
(2) Изпълнението на основните задачи на
МВР по чл. 6 се осъществява и във взаимо-
действие с Държавна агенция “Национална
сигурност”.
(3) Дейността по ал. 1, т. 8 се извършва в
съответствие с националното законодателство,
международните договори в сила за Република
България и съобразно целта и другите условия,
определени в решението на компетентния ор-
ган за изпращането.
(4) Министърът на вътрешните работи с
наредби определя реда за предоставяне на ин-
формацията по ал. 1, т. 4 и за осъществяване на
дейността по ал. 1, т. 6.
(5) За предоставянето на информация по ал. 1,
т. 4 юридическите лица, които не са на бюджет-
на издръжка, и гражданите заплащат такса в
размер, определен от Министерския съвет.”
§ 42. Член 52 се изменя така:
“Чл. 52. (1) Главна дирекция “Криминална
полиция” е национална специализирана опера-
тивно-издирвателна структура на МВР за про-
тиводействие на престъпността.
(2) За изпълнение на задачите по ал. 1 Глав-
на дирекция “Криминална полиция” извършва
дейности по:
1. превенция, предотвратяване и пресичане
на престъпления;
2. разкриване на престъпления;
3. противодействие на престъпната дейност
на групи, организации или организирани прес-
тъпни групи;
4. издирване на обвиняеми и подсъдими,
укрили се от наказателно преследване, осъде-
ни, отклонили се от изтърпяване на наказание,
безследно изчезнали, както и други лица, в пред-
видените със закон случаи;
5. идентификация на лица;
6. методическо ръководство и контрол за
осъществяване на дейностите по т. 1—5 на съ-
ответните звена в областните дирекции.”
§ 43. В глава седма, раздел I се създават
чл. 52а—52е:
“Чл. 52а. (1) Главна дирекция “Охранителна
полиция” е национална специализирана охра-
нителна и контролна структура на МВР за опаз-
ване на обществения ред и противодействие на
престъпността.
(2) За изпълнение на задачата по ал. 1 Глав-
на дирекция “Охранителна полиция” извършва
дейности по:
1. опазване на обществения ред;
2. защита и охрана на стратегически и особе-
но важни обекти;
3. осигуряване на сигурността при провеж-
дане на мероприятия;
4. контрол на безопасността на движението
по пътищата, на техническата изправност и
регистрацията на моторните превозни средст-
ва, на водачите на моторни превозни средства
и на пътнотранспортните произшествия;
5. административен контрол върху пребива-
ването на чужденците в Република България;
6. съпровождане на чужденци, подлежащи
на експулсиране или на принудително отвежда-
не до границата на Република България, в съот-
ветствие със закон или международен договор,
по който Република България е страна;